|  |  |  |
| --- | --- | --- |
|  |  | Δελτίο Τύπου |
|  |  |  |
| **Τμήμα Επικοινωνίας &****Δημοσίων Σχέσεων****Αθήνα, 30.09.2024** |  |  |
|  |  |  |

**150 επιχειρήσεις με πάνω από 4.000 θέσεις εργασίας στις «Ημέρες Καριέρας» της ΔΥΠΑ στο Περιστέρι στις 18 και 19 Οκτωβρίου**

Η Δημόσια Υπηρεσία Απασχόλησης (ΔΥΠΑ) διοργανώνει τις «Ημέρες Καριέρας» στο Εκθεσιακό Κέντρο Περιστερίου την Παρασκευή και το Σάββατο 18-19 Οκτωβρίου 2024, από τις 10:00 έως τις 18:00, με τη συμμετοχή 150 επιχειρήσεων που προσφέρουν περισσότερες από 4.000 θέσεις εργασίας.

Πρόκειται για την 33η αντίστοιχη εκδήλωση της ΔΥΠΑ, με στόχο να δοθεί η δυνατότητα σε όσους περισσότερους συμπολίτες μας αναζητούν εργασία να συνομιλήσουν απευθείας με εκπροσώπους εταιρειών από διαφορετικούς κλάδους που αναζητούν προσωπικό, χωρίς προκαθορισμένο ραντεβού.

Η είσοδος στην εκδήλωση είναι δωρεάν για όλους και η δήλωση ενδιαφέροντος συμμετοχής βρίσκεται στη διεύθυνση:

<https://www.eventora.com/el/Events/imera-karieras-dypa-Athina-okt2024>

Κατά τη διάρκεια του διημέρου, στελέχη της Μονάδας Εξυπηρέτησης Μεσαίων και Μεγάλων Επιχειρήσεων (ΜΕΜΜΕ) θα παρέχουν πληροφορίες για τις θέσεις εργασίας, καθώς και για τις δράσεις και τα προγράμματα της ΔΥΠΑ σε ειδικό χώρο (info corner). Επιπλέον, εξειδικευμένοι εργασιακοί σύμβουλοι της ΔΥΠΑ θα παρέχουν πληροφορίες και οδηγίες για τη συνέντευξη και το βιογραφικό των υποψηφίων (cv corner).

Για περισσότερες πληροφορίες:

[www.dypa.gov.gr](http://www.dypa.gov.gr/)

[www.dypa.gov.gr/memme](http://www.dypa.gov.gr/memme)